Q=17	C=17	SS=5	LS=5	PS=0	DC=5	LC=0	SD=0	BS=1	G0=12	G1=4	G2=1	DLID=kaa_Latn	BODY=Altaı Kólginov aýa raıynyń kúrt nasharlaýyna baılanysty keńes ótkizdi\n, -6° , +10° , +3° , -7° , -1° , -5° , -4° , 0° , -2° , +9° , 0° , +5°\nQoǵam • 23 Qańtar, 2020\nElorda ákimi Altaı Kólginov aýa raıynyń kúrt nasharlaýyna baılanysty Polısııa Departamentiniń ókilderi, Tótenshe Jaǵdaılar Departamenti basshylyǵy, aýdan ákimderi, kommýnaldyq qyzmetter men qurylys kompanııalarynyń jáne páter ıeleri kooperatıvteriniń ókilderimen keńes ótkizdi. Bul týraly ol Instagram paraqshasynda jazdy.\n- Polısııa Departamenti, Tótenshe Jaǵdaılar Departamenti men kommýnaldyq qyzmetkerlerge kúsheıtilgen jumys rejımine kóshýdi tapsyrdym. Iаǵnı jumys táýlik boıy atqarylatyn bolady. 101,102,103 shuǵyl qońyraýlar qyzmeti kúsheıtilgen rejımde jumys istep jatyr. Sonymen qatar qońyraýlardyń kóbi Ikomek109 qyzmetine kelip túsýde. Árbir ótinish nazarǵa alynyp, jumys jasalyp jatyr, - delingen jazbada.\nQala ákiminiń aıtýynsha, aldymen medısınalyq ortalyqtarǵa, mektepterge, balabaqshalarǵa, áleýmettik nysandarǵa aparar joldar men kólik joldary, sondaı-aq jaıaý júrginshiler joly tazartylady. Sodan soń, kvartalishi aýmaqtary tazartylatyn bolady.\n- Aýdan ákimderine óz aýmaqtaryn aralap, qardy tazalaý jáne shyǵarý boıynsha jumysty qolǵa alý tapsyryldy. Sondaı-aq páter ıeleri kooperatıvteri men merdigerlik uıymdardyń jumysyn qolǵa alý tapsyryldy. Qalada barlyǵy 6 polıgon bar. Onyń ekeýi qarǵa toly. Qalany qardan ýaqytyly tazalaý úshin qosymsha arnaıy tehnıkany jumysqa tartamyz. Jumys táýlik boıy júrgiziledi. Barlyq jumys sizder úshin atqarylyp jatyr, - dep jazdy Altaı Kólginov.\n• Búgin, 12:02